荷蘭

荷蘭，當地名尼德蘭，係荷蘭王國一個構成國，位於歐洲大陸西北部，瀕臨北海，同德國、比利時接壤。荷蘭海拔好低，好多地方接近甚至低過海平面。佢以海堤、風車同寬容嘅社會風氣出名。荷蘭有阿姆斯特丹同海牙兩個首都，阿姆斯特丹係憲法確定嘅正式首都，但係政府、王宮同大多數使館都喺海牙。國際法庭都喺海牙。

國名 
嚴格來講，「荷蘭」祇能夠用來表示尼德蘭王國嘅兩個省：南荷蘭省同埋北荷蘭省。宜家中文同好多語文已經習慣咗「荷蘭」同佢嘅對應詞來代表成個尼德蘭王國，因為荷蘭省嘅水手行船最叻，最先同遠東有接觸。

文化 
荷蘭人出名慳錢同埋思想好開放，重中意同追潮流。
 荷蘭節日
 荷蘭國歌
 荷蘭民歌
 荷蘭國旗
 荷蘭國徽
 荷蘭名人
 荷蘭藝術
 荷蘭廚藝
 荷蘭神話故事
 荷蘭文學
 荷蘭唐人
 荷蘭唐人街

地理 
成個荷蘭基本上都係平原，但係好多都低過海拔1米，有啲重低過海平面。所以荷蘭人成日都喺海邊起保護堤。

經濟 
荷蘭係平原，農業自然好早就發展得起來。荷蘭農產品出口量係世界第三位，年年出口唔少花同奶類製品。

荷蘭由15世紀已經搞對外貿易，所以佢嘅銀行亦都係好出名。ING集團喺世界500強入面排第13位，而荷蘭銀行就排第67位。 

荷蘭由1999年1月1號開始用歐元。

史 
喺羅馬人嚟呢個國家之前，一早就有日耳曼人嘅一支－巴達維亞人住喺呢道。對羅馬人嚟講，佢哋只不過係野蠻人，但經過羅馬文化嘅傳入，佢哋已經知道點樣去務農。

後來，荷蘭成為一個商業中心，有錢嘅生意人用錢買咗自己住嘅城市，脫離當時嘅封建制度。

但係法國國王不斷要求徵稅，重捉咗其中一啲英國嘅羊毛提供者，令英國喺出口遇到問題，荷蘭亦冇辦法如期造衫做生意，因荷蘭人支持英國同法國人嘅天敵勃艮第一齊攻打法國，即英法百年戰爭，原本英國嘅形勢十分之有利，但係因為聖女貞德等人嘅阻撓，英國戰敗。

政治 
喺2013年4月30號女王卑雅特歷絲退位，由大仔威廉亞歷山大接替成為荷蘭國王，亦係國家元首，佢係荷蘭自1890年以來第一個男性君主。

政區 

荷蘭分為12個省，3個直轄市。12個省分別係：
  古羅寧亨，首府古羅寧亨市
  菲士蘭，首府列歐華特
  德倫特，首府亞燊
  北荷蘭，首府哈林
  傅利禾蘭，首府利列市
  上艾修，首府茲禾勒
  希德蘭，首府亞勒南
  南荷蘭，首府海牙
  宇德歷，首府宇德歷市
  北布拉班，首府公爵林
  西蘭，首府米杜堡
  林堡，首府美斯德歷

3個直轄市都喺加勒比海，分別係：
  博奈爾島
  聖猶士坦島
  薩巴島

攷

Overheid.nl 荷蘭政府
 Informatie van de Rijksoverheid | Rijksoverheid.nl
 Royal House of the Netherlands
 Tweede Kamer der Staten-Generaal
 Visit the Netherlands: Destinations, tips and inspiration - Holland.com
 Nederland | Europese Unie，歐洲聯盟